ai4bharat/Pralekha huggingface dataset:
पंतप्रधान कार्यालय
पंतप्रधानांकडून ओदिशाच्या जनतेला 'राज पर्ब' निमित्त शुभेच्छा
नवी दिल्ली, 15 जून 2023
ओदिशात सुरू असलेल्या राज पर्ब या उत्सवानिमित्त पंतप्रधान नरेंद्र मोदी यांनी ओदिशाच्या जनतेला शुभेच्छा दिल्या आहेत.
"ओदिशात सुरू असलेल्या राज पर्ब उत्सवानिमित्त सर्वांना शुभेच्छा. हा पवित्र काळ सर्वांसाठी उत्तम आरोग्य आणि समृद्धी घेऊन येवो. सर्व वातावरण आनंदाने भरून जावो." असे पंतप्रधान नरेंद्र मोदी यांनी आपल्या ट्विट संदेशात म्हटले आहे.
S.Patil/V.Sahjrao/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
वित्त आयोग
15 व्या वित्त आयोगाची गोव्यातील ग्रामीण स्थानिक स्वराज्य संस्थांच्या प्रतिनिधींसमवेत बैठक
पणजी, 23 जानेवरी 2020
एन.के.सिंग यांच्या अध्यक्षतेखालील 15 व्या वित्त आयोगाची आज गोव्यातील ग्रामीण स्थानिक स्वराज्य संस्थांच्या प्रतिनिधींसमवेत बैठक पार पडली.
या बैठकीत आयोगाला पुढील माहिती सादर केली :
· 1999 मध्ये पहिल्या राज्य वित्त आयोगाची स्थापना आणि नोव्हेंबर 2001 मध्ये राज्य सरकारकडून शिफारसींचा स्वीकार
· दुसऱ्या राज्य वित्त आयोगाने डिसेंबर 2007 मध्ये आपला अहवाल सादर केला, पण राज्य सरकारने दुसऱ्या राज्य वित्त आयोगाच्या शिफारसी स्वीकारल्या नाहीत.
· जानेवारी 2017 मध्ये तिसऱ्या राज्य वित्त आयोगाची स्थापना , पण तीन वर्षानंतरही आयोगाने अहवाल सादर केला नाही.
14 व्या वित्त आयोगाच्या प्रमुख शिफारशी:
· 14 व्या वित्त आयोगाने ग्रामीण स्थानिक स्वराज्य संस्थांसाठी 134 कोटी रुपयांची शिफारस केली होती . 120 कोटी रुपयांपैकी  गोव्याला 31 मार्च 2019 पर्यंत केवळ 50 कोटी रुपये मिळाले आहेत 
· कामगिरीवर आधारीत 14 कोटी रुपयांपैकी गोव्याला 2016-17 या वर्षात  केवळ 2.62 कोटी रुपये मिळाले आहेत. 
दुसऱ्या राज्य वित्त आयोगाच्या शिफारसी का स्वीकारल्या नाहीत याची कारणे 15 व्या वित्त आयोगाला जाणून घ्यायची आहेत तसेच स्थापना होऊन तीन वर्षे झाली तरी तिसऱ्या राज्य वित्त आयोगाने आपला अहवाल का सादर केला नाही, याचीही माहिती वित्त आयोगाने मागवली आहे. 2016-17 & 2017-18 या वर्षात 191 ग्राम पंचायतींनी कराच्या माध्यमातून प्रत्येकी 24 कोटी रुपये आणि 25 कोटी रुपये महसूल प्राप्त केला आहे. आयोगाने पंचायत राज्य संस्थांच्या जमाखर्चाची सद्यस्थिती मागवली आहे.
उत्तर गोवा जिल्हा पंचायत अध्यक्ष श्रीमती अंकिता नावेलकर, दक्षिण गोवा जिल्हा पंचायत अध्यक्ष नवनाथ नाईक, फोंडा जिल्हा पंचायत सदस्य मोहन वेरेकर, सावर्डे जिल्हा पंचायत सदस्य श्रीमती सुवर्णा तेंडूलकर, साळगाव जिल्हा पंचायत सदस्य रुपेश नाईकस मांद्रे जिल्हा पंचायत सदस्य अरुण बनकर, काणकोण-अगोंदा सरपंच प्रमोद फळदेसाई, सावर्डे-मोले सरपंच श्रीमती स्नेहा नाईक, साखळी सरपंच श्रीमती प्रशीला गावडे, सांगे ग्रामपंचायतीचे अर्जुन नाईक, अवदे कोतमी, केपे येथील अल्लुली अफोन्सो यांची वित्त आयोगाच्या बैठकीला उपस्थिती होती.
सर्व प्रतिनिधींनी केलेल्या शिफारसींची नोंद घेऊन केंद्र सरकारपर्यंत पोहचवल्या जातील, असे वित्त आयोगाने सांगितले.
S.Thakur/P.Kor
(Visitor Counter : 91
पंतप्रधान कार्यालय
पंतप्रधान नरेंद्र मोदी यांच्या हस्ते 16 नोव्हेंबर 2020 रोजी जैनाचार्य श्री विजय वल्लभ सुरीश्वरजी महाराज यांच्या 151व्या जयंतीउत्सवा निमित्त ‘स्टॅच्यू ऑफ पीस’चे अनावरण
नवी दिल्ली , 14 नोव्हेंबर 2020
पंतप्रधान नरेंद्र मोदी यांच्या हस्ते जैनाचार्य श्री विजय वल्लभ सुरीश्वरजी महाराज यांच्या 151व्या जयंती उत्सवानिमित्त ‘स्टॅच्यू ऑफ पीस’चे अनावरण 16 नोव्हेंबर 2020 रोजी दुपारी 12.30 वाजता व्हीडियो कॉन्फरन्सिंगद्वारे होईल.
श्री विजय वल्लभ सुरीश्वरजी महाराज  यांनी अत्यंत साधे जीवन व्यतीत करत भगवान महावीरांचा संदेश सर्वत्र पोहोचण्यासाठी निस्वार्थीपणे स्वतःला वाहून घेतले होते. समाजाचे कल्याण, शिक्षणाचा प्रसार, सामाजिक दुष्प्रवृत्तींचे उच्चाटन यासाठी अहर्निश काम केले. प्रेरणादायी साहित्य  लिहीले तसेच स्वदेशी चळवळ व स्वातंत्र लढ्यातही सक्रीय सहभाग दिला.
त्यांच्या प्रेरणेने, 50 पेक्षा जास्त नामवंत शैक्षणिक संस्था, महाविद्यालये, शाळा आणि अभ्यासकेंद्रे यांच्या स्वरूपात अनेक राज्यांमध्ये कार्यरत आहेत. त्यांच्या सन्मानार्थ उभारल्या जाणाऱ्या पुतळ्याचे नामकरण ‘स्टॅच्यू ऑफ पीस’ असे करण्यात आले आहे. 151 इंच उंचीचा हा पुतळा अष्टधातूंचा आहे. अष्टधातू म्हणजे आठ धातूंपासून बनवलेल्या या पुतळ्याच्या निर्मितीमध्ये तांबे हा धातू प्रामुख्याने वापरला असून राजस्थानातील पाली जिल्ह्यामधील जैतपुरा येथील विजय वल्लभ साधना केंद्रात या पुतळ्याची स्थापना करण्यात येणार आहे.
Jaydevi P. S./V.Sahjrao/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
वस्त्रोद्योग मंत्रालय
दुसर्या जागतिक कापूस दिनी भारतीय कापसाला प्रथमच ब्रँड आणि लोगो मिळाला- भारतीय कापसासाठी ऐतिहासिक दिवस
नवी दिल्ली, 7 ऑक्टोबर 2020
केंद्रीय वस्त्रोद्योग मंत्री श्रीमती स्मृती इराणी यांनी भारतीय कापसासाठी प्रथमच ब्रँड आणि लोगोचा आज दुसऱ्या जागतिक कापूस दिनी व्हिडीओ कॉन्फरन्सच्या माध्यमातून शुभारंभ केला. जागतिक कापूस बाजारात आता भारताचे प्रमुख सूत ‘कस्तुरी सूत’ म्हणून ओळखले जाईल. कस्तुरी कापूस शुभ्रपणा, चमक, मुलायमपणा, शुद्धता, चमक वेगळेपणा आणि भारतीयतेसाठी ओळखला जाईल.
याप्रसंगी बोलताना स्मृती इराणी म्हणाल्या, भारतीय कापसासाठी हा बहुप्रतीक्षीत क्षण आहे. आज भारतीय कापसाला ब्रँड आणि लोगो मिळाला. जगभर दुसरा कापूस दिन साजरा होत असताना ही महत्त्वाची घटना आहे.
मंत्र्यांनी कापसाचे भारतीय अर्थव्यवस्थेतील महत्त्व विशद केले. त्या म्हणाल्या, कापूस हे प्रमुख व्यापारी पीक आहे, जे 6.00 दशलक्ष शेतकऱ्यांना उपजिविका प्राप्त करुन देते. भारत कापूस उत्पादनात जगात दुसऱ्या क्रमाकांवर आहे आणि जगातील सर्वात मोठा कापसाचा ग्राहक आहे. जागतिक कापसापैकी 23% कापसाचे उत्पादन भारतात होते. तर, जगाच्या सेंद्रीय कापसापैकी 51% उत्पादन भारतात होते. यातून भारताचे शाश्वततेविषयीचे प्रयत्न दिसून येतात.
वस्त्रोदयोग मंत्रालयाने अपेडाच्या  माध्यमातून सेंद्रीय कापसासाठी प्रमाणपत्र प्रक्रिया विहित केली आहे जी संपूर्ण वस्त्र पुरवठा साखळीत टप्प्याटप्प्याने सुरू केली जाईल.
कॉटन कॉर्पोरेशन ऑफ इंडियाने  शेतकऱ्यांना कापसासाठी आतापर्यंतची सर्वाधिक किमान आधारभूत किंमत दिली आहे. सीसीआयने 430 कापूस खरेदी केंद्र उघडली आहेत आणि शेतकऱ्यांना डिजीटल पद्धतीने 72 तासांत पैसे दिले जातात. तसेच ‘कॉट- अॅली’ या मोबाईल अॅपच्या माध्यमातून शेतकऱ्यांना हवामान, पीक परिस्थिती आणि उत्तम शेतीविषयीची माहिती दिली जाते. एमएसएमई सूतगिरण्या, खादी आणि ग्रामोद्योग, सहकारी सूतगिरण्या यासाठी प्रति कँडी 300 रुपये सूट दिली जाते. सरकारने शेतकऱ्यांच्या हितासाठी कृषी विधेयके मंजूर केल्याचे मंत्री म्हणाल्या.B.Gokhale/S.Thakur/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 462
पंतप्रधान कार्यालय
पंतप्रधानांच्या हस्ते 1 ऑक्टोबर रोजी 5G सेवेचा शुभारंभ
सहाव्या भारतीय मोबाईल परिषदेचेही पंतप्रधानांच्या हस्ते उद्घाटन
तंत्रज्ञानाच्या नव्या युगात भारत प्रवेश करत असताना, पंतप्रधान नरेंद्र मोदी एक ऑक्टोबर रोजी सकाळी 10 वाजता नवी दिल्लीतील प्रगती मैदानात 5G सेवेचा शुभारंभ करतील. 5G तंत्रज्ञानामार्फत चांगले कव्हरेज, जास्त डेटा, कमी विलंब आणि अत्यंत विश्वासार्ह संवाद सुविधा प्राप्त होणार आहेत. 5G तंत्रज्ञान ऊर्जा सक्षमता, स्पेक्ट्रम सक्षमता आणि नेटवर्क सक्षमताही वाढवेल.
सहाव्या भारतीय मोबाईल परिषदेचे उद्घाटनही पंतप्रधान करणार आहेत. IMC “ नवे डिजीटल विश्व” या संकल्पनेसह 1 ते 4 ऑक्टोबर दरम्यान या भारतीय मोबाईल परिषद – 2022 चे उद्घाटन होणार आहे. या परिषदेच्या माध्यमातून डिजिटल तंत्रज्ञानाच्या जलद स्वीकार आणि प्रसारामुळे उदयाला आलेल्या विशेष संधीबाबत चर्चा करण्यासाठी आणि त्या मांडण्यासाठी आघाडीचे विचारवंत, उद्योजक, नवोन्मेषी आणि सरकारी अधिकारी एका मंचावर येणार आहेत.
मंत्रिमंडळ
सप्टेंबर 2019 मध्ये होणाऱ्या संयुक्त राष्ट्र संघटन हवामान परिषदेत पंतप्रधान नरेंद्र मोदी यांच्या हस्ते सीडीआरआयला सुरुवात करणार
नवी दिल्ली, 28 ऑगस्ट 2019
केंद्रीय मंत्रिमंडळाने आंतरराष्ट्रीय आपत्ती निवारण पायाभूत सीडीआरआय सेवा देण्यासाठी नवी दिल्ली येथील सचिवालय कार्यालय स्थापनेला आज कार्योत्तर मंजूरी दिली. यासंदर्भातला प्रस्ताव पंतप्रधानांनी 13 ऑगस्ट 2019 ला मंजूर केला होता.
अमेरिकेच्या न्यूयॉर्कमध्ये संयुक्त राष्ट्रसंघ हवामान कृती परिषदेत दिनांक 23 सप्टेंबर 2019ला सीडीआरआय सुरु करण्याचा प्रस्ताव मांडण्यात येणार आहे. हा कार्यक्रम संयुक्त राष्ट्रसंघ महासचिवालय यांच्यातर्फे संयुक्तरित्या आयोजित करण्यात येणार असून, अनेक राष्ट्रांचे प्रमुख हवामान बदल आणि आपत्ती निवारण या विषयावर एकत्रित येऊन आपले उच्चस्तरीय विचार सीडीआरआयसाठी देतील.
खालील प्राथमिकतेवर मिळालेल्या मंजूरी :
- नवी दिल्ली येथे आंतरराष्ट्रीय सीडीआरआय आणि आंतरराष्ट्रीय सचिवालय कार्यालयची स्थापना
- नवी दिल्ली येथे ‘सोसायटीज् नोंदणी कायदा 1860’ अंतर्गत, सीडीआरआय सचिवालय सोसायटी म्हणून स्थापन करणार किंवा जे उपलब्ध नाव असेल त्या नावानुसार स्थापन करण्यात येईल. सहकार्य आणि सीडीआरआय सोसायटीचे उपनियम तयार करुन त्याला अंतिम स्वरुप राष्ट्रीय आपत्ती व्यवस्थापन प्राधिकरण  देईल.
- वर्ष 2019-20 ते 23-24 पर्यंतच्या पाच वर्षांच्या कालावधीत 480 कोटी रुपयांचा निधी भारतातर्फे सहाय्यक निधी म्हणून तंत्रज्ञान सहाय्य आणि संशोधन प्रकल्पासाठी सीडीआरआयला देण्याची मंजूरी देण्यात आली आहे.
B.Gokhale/D.Rane
(Visitor Counter : 147
पंतप्रधान कार्यालय
आशियाई क्रीडा स्पर्धेत नेमबाजीच्या ट्रॅप या क्रीडा प्रकारात रौप्य पदक जिंकल्याबद्दल पंतप्रधान नरेंद्र मोदी यांनी भारतीय महिला संघाचे केले कौतुक
आशियाई क्रीडा स्पर्धेत नेमबाजीच्या ट्रॅप प्रकारात रौप्य पदक जिंकल्याबद्दल, पंतप्रधान नरेंद्र मोदी यांनी, मनीषा कीर, प्रीती रजक आणि राजेश्वरी कुमारी यांच्या महिला संघाचे कौतुक केले आहे.
आपल्या एक्स या समाज माध्यमावरील टिप्पणीत नरेंद्र मोदी म्हणतात:
" नेमबाजीतील ट्रॅप प्रकार खेळणाऱ्या आपल्या महिला संघाने कौशल्य आणि अचूकतेचे नेत्रदीपक प्रदर्शन करत, या आशियाई क्रीडा स्पर्धेत भारताला रौप्य पदक जिंकून दिले! या जबरदस्त कामगिरीसाठी, शाब्बास, मनीषा कीर, प्रीती रजक आणि @RiaKumari7! ”
वाणिज्य आणि उदयोग मंत्रालय
या हंगामात भारतीय आंब्यांची अमेरिकेला निर्यात करण्यासाठी केंद्र सरकारला मंजुरी प्राप्त
नवी दिल्ली, 11 जानेवारी 2022
केंद्र सरकारने अमेरीकेच्या कृषी विभागाकडून या हंगामात भारतीय आंब्यांची अमेरिकेला निर्यात करण्यासाठी आवश्यक मंजुरी मिळविली आहे.आता अमेरिकेतील ग्राहकांना उत्कृष्ट प्रतीचे भारतातून पाठविलेले आंबे उपलब्ध होणार आहेत.
कोविड-19 महामारीमुळे आंतरराष्ट्रीय प्रवासावर लावण्यात आलेल्या निर्बंधांमुळे, अमेरिकेच्या कृषी विभागातील निरीक्षकांना आंब्यांवरील विकिरण सुविधेची तपासणी करण्यासाठी भारतात येणे शक्य नसल्यामुळे वर्ष 2020 पासून भारतीय आंब्यांच्या अमेरिकेत होणाऱ्या निर्यातीवर निर्बंध लावण्यात आले होते.
23 नोव्हेंबर 2021 रोजी 12 वी भारत-अमेरिका व्यापार धोरण मंचाची बैठक झाली. त्यातील निर्णयांना अनुसरून नुकताच भारताचे कृषी मंत्रालय आणि अमेरिकेचा कृषी विभाग यांच्यादरम्यान परस्परांच्या कृषीबाजारांमध्ये सुगमतेने प्रवेश देण्याची अंमलबजावणी करण्यासाठीच्या आराखडा करारावर स्वाक्षऱ्या करण्यात आल्या.
या करारानुसार, भारतीय आंबे तसेच डाळिंबे यांची अमेरिकेला निर्यात आणि अमेरिकेच्या चेरी आणि अल्फाल्फा हे या पिकांची भारतात आयात करताना दोन्ही देश विकिरण संबंधी संयुक्त नियमावलीचे पालन करतील असे ठरविण्यात आले आहे.
परस्परांशी केलेल्या कराराचा भाग म्हणून, भारत हापूस आंब्याच्या येत्या मार्च महिन्यापासून सुरु होणाऱ्या हंगामात अमेरिकेला आंब्यांची निर्यात करू शकणार आहे.भारताने 2017-18 मध्ये 2.75 दशलक्ष अमेरिकी डॉलर्स निर्यात मूल्याच्या 800 टन आंब्यांची अमेरिकेला निर्यात केली होती. त्यामुळे अमेरिकेत भारतीय आंब्यांना मोठी पसंती आणि तेथील ग्राहकांकडून मोठी मागणी आहे. तसेच भारताने, 2018-19 मध्ये 3.63 दशलक्ष अमेरिकी डॉलर्स निर्यात मूल्याच्या 951 टन आंब्यांची तर 2019-20 मध्ये 4.35 दशलक्ष अमेरिकी डॉलर्स निर्यात मूल्याच्या 1,095 टन आंब्यांची अमेरिकेला निर्यात केली होती.
निर्यातदारांकडून व्यक्त झालेल्या अंदाजांनुसार, 2022 मधील आंबा निर्यात 2019-20 पेक्षा अधिक असेल, अमेरिकेच्या कृषी विभागाने दिलेल्या निर्यात मंजुरीमुळे, महाराष्ट्र, उत्तरप्रदेश, आंध्रप्रदेश तसेच तेलंगणा या आंबा उत्पादक पट्ट्यात पिकणाऱ्या आंब्यांच्या निर्यातीचा मार्ग मोकळा झाला आहे.
अपेडा अर्थात कृषी आणि प्रक्रियायुक्त अन्न उत्पादने निर्यात प्राधिकरणाच्या अधिकाऱ्यांनी म्हटले आहे की या निर्णयामुळे, भारताच्या उत्तर तसेच पूर्व भागातील उत्तरप्रदेश, बिहार आणि पश्चिम बंगाल यासारख्या राज्यांमध्ये उत्पादित होणाऱ्या लंगडा, दशहरी, फझली इत्यादी इतर जातींच्या चवदार आंब्यांच्या निर्यातीला देखील संधी मिळेल.
डाळिंबाच्या निर्यातीला एप्रिल 2022 मध्ये सुरुवात होईल तर अमेरिकेच्या अल्फाल्फा हे आणि चेरी यांची आयात देखील एप्रिल 2022 मध्येच सुरु होईल.N.Chitale/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 380
पंतप्रधान कार्यालय
एक्झॅम वॉरियर्स पुस्तिकेचा उद्देश विद्यार्थ्यांना परीक्षेशी संबंधित सर्व प्रकारच्या तणावापासून मुक्त ठेवणे हा आहे: पंतप्रधान
एक्झॅम वॉरियर्स पुस्तिकेचा उद्देश विद्यार्थ्यांना परीक्षेशी संबंधित सर्व प्रकारच्या तणावापासून मुक्त ठेवणे हा असल्याचे पंतप्रधान नरेंद्र मोदी यांनी सांगितले. केंद्रीय शिक्षण राज्यमंत्री अन्नपूर्णा देवी यांच्या ट्विटला ते उत्तर देत होते. एक्झॅम वॉरियर्स पुस्तिका वाचल्यानंतर झारखंड येथील कोडरमा गावातील शाळेतील विद्यार्थ्यांना परीक्षेशी संबंधित तणावापासून मुक्त वाटले, असे अन्नपूर्णा देवी यांनी आपल्या ट्विट संदेशात म्हटले होते.
पंतप्रधानांनी केलेले ट्विट
“ हे चांगले झाले! विद्यार्थ्यांना सर्व प्रकारच्या तणावापासून मुक्त ठेवणे हाच तर एक्झॅम वॉरियर्स चा उद्देश्य आहे.”
संरक्षण मंत्रालय
संसदेच्या संरक्षणविषयक स्थायी समितीची पुणे येथील दक्षिण कमांड मुख्यालयाला भेट
एससीओडी अर्थात संरक्षण विषयक स्थायी समितीने ‘संरक्षण दलांच्या धोरणात्मक कार्यकारी सज्जते’चा आढावा घेण्याच्या उद्देशाने 26 ऑगस्ट 2022 रोजी, पुणे येथील दक्षिणी कमांडच्या मुख्यालयाला भेट दिली.
खासदार तसेच एससीओडीचे अध्यक्ष जुएल ओराम यांच्या नेतृत्वाखालील इतर 13 सदस्यांच्या समितीचे कमांडच्या मुख्यालयात आगमन झाले. या भेटीदरम्यान, परम विशिष्ट सेवा पदक, अतिविशिष्ट सेवा पदक, सेना पदक, या पदकांनी सन्मानित, एडीसी आणि दक्षिणी कमांडचे लष्कर कमांडर लेफ्टनंट जनरल जे.एस.नैन यांनी, स्वातंत्र्यापासून या कमांडने घडविलेला समृध्द इतिहास आणि वारसा, देशाची सुरक्षा तसेच प्रादेशिक एकात्मता राखण्यात या कमांडने बजावलेली भूमिका आणि या कमांडतर्फे हाती घेण्यात आलेले अनेक उपक्रम तसेच उपाययोजना याबाबत समितीच्या सदस्यांना माहिती दिली. त्यानंतर दक्षिण कमांडच्या अधिकाऱ्यांनी समितीच्या सदस्यांशी संवाद साधला. भारतीय लष्कराच्या सर्व कमांडपैकी, दक्षिण कमांडचे मुख्यालय हे सर्वात जुने असून या कमांडकडे अनेक महत्त्वाच्या जबाबदाऱ्या सोपविण्यात आल्या आहेत.
संरक्षण क्षेत्रविषयक या स्थायी समितीची स्थापना संसदेतर्फे करण्यात आली असून या समितीमध्ये निवडक संसद सदस्यांचा समावेश आहे. केंद्रीय संरक्षण मंत्रालयाने निश्चित केलेल्या संरक्षण विषयक धोरणांचे तसेच निर्णयांचे कायद्याच्या दृष्टीकोनातून परीक्षण करणे या या समितीच्या स्थापनेमागील उद्देश आहे.
पंतप्रधान कार्यालय
कांचीपुरम येथील फटाक्यांच्या कारखान्यात झालेल्या दुर्घटनेतील मृतांप्रती पंतप्रधानांनी व्यक्त केलं दुःख
पंतप्रधान राष्ट्रीय सहाय्यता निधी मधून प्रत्येक मृताच्या जवळच्या नातेवाईकांना दोन लाख रुपयांची आणि गंभीर जखमींना पन्नास हजार रुपयांची मदत केली जाहीर
नवी दिल्ली, 22 मार्च 2023
कांचीपुरम येथील फटाक्यांच्या कारखान्यात झालेल्या दुर्घटनेतील मृतांप्रती पंतप्रधानांनी दुःख व्यक्त केलं आहे. पंतप्रधान राष्ट्रीय सहाय्यता निधी मधून प्रत्येक मृताच्या जवळच्या नातेवाईकाला दोन लाख रुपयांची आणि गंभीर जखमींना पन्नास हजार रुपयांची मदत, पंतप्रधानांनी घोषित केली आहे.
पंतप्रधान आपल्या ट्विट संदेशात म्हणतात:-
"कांचीपुरम इथल्या फटाक्यांच्या कारखान्यात झालेल्या दुर्घटनेनं खूप व्यथित झालो आहे. शोकग्रस्त कुटुंबियांचं मी सांत्वन करतो. जखमी लवकर बरे व्हावेत अशी प्रार्थना करतो. या दुर्घटनेतील प्रत्येक मृताच्या जवळच्या नातेवाईकाला दोन लाख रुपये तर जखमीला प्रत्येकी पन्नास हजार रुपये मदत, पंतप्रधान राष्ट्रीय सहायता निधी मधून दिली जाईल."S.Kane/A.Save/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
कलाश्निकोव्ह असॉल्ट रायफल निर्मितीसाठीच्या रशिया-भारत संयुक्त प्रकल्पाच्या उद्घाटन प्रसंगी उपस्थितांना रशियाचे राष्ट्राध्यक्ष व्लादिमिर पुतीन यांचा संदेश
नवी दिल्ली, 3 मार्च 2019
प्रिय मित्रहो,
कलाश्निकोव्ह असॉल्ट रायफल उत्पादनासाठीच्या रशिया –भारत उपक्रमाच्या शुभारंभ कार्यक्रमात मी आपले स्वागत करतो.
रशिया आणि भारत यांच्यात लष्करी आणि तांत्रिक सहकार्य हे पारंपरिक एक प्रमुख विशेष धोरणात्मक भागीदारीचे क्षेत्र राहिले आहे.सात दशकाहून जास्त काळ आम्ही,भारताला विश्वासार्ह आणि उच्च दर्जाची शस्त्रास्त्रे पुरवत आलो आहोत.आमच्या देशाच्या सहकार्याने सुमारे 170 लष्करी आणि औद्योगिक संस्था उभारण्यात आल्या आहेत.
नवा संयुक्त प्रकल्प जग प्रसिध्द नव्या 200 श्रेणीतल्या कलाश्निकोव्ह असॉल्ट रायफलची निर्मिती करणार असून अखेरीला हे उत्पादन संपूर्णतः स्थानिक होणार आहे.भारतीय संरक्षण-उद्योग क्षेत्राला, राष्ट्रीय सुरक्षा एजन्सीच्या, लहान शस्त्रे क्षेत्रातल्या गरजा ,रशियाच्या अद्ययावत तंत्रज्ञानाच्या आधारे पूर्ण करता येणार आहेत.
गेल्या ऑक्टोबरमधल्या माझ्या भारत भेटीदरम्यान माझे समपदस्थ आणि मित्र श्री मोदी आणि मी, या देशात कलाश्निकोव्ह उत्पादनासाठीच्या उभारणीकरिता करार केला होता. आंतर सरकारी करार शक्य त्या कमी वेळात तयार करण्यात येऊन त्यावर स्वाक्षऱ्या झाल्या. हा करार त्वरेने व्हावा यासाठी,कार्य करणाऱ्या,रशियन आणि भारतीय तज्ञांप्रती मी कृतज्ञता व्यक्त करतो.
हा नवा उपक्रम,भारताची संरक्षण क्षमता मजबूत करण्यासाठी,राष्ट्रीय अर्थव्यवस्थेचा वैज्ञानिक आणि औद्योगिक पाया विस्तारण्यासाठी,पात्र मनुष्यबळासाठी,रोजगार निर्मितीसाठी आणि व्यावसायिक शिक्षण आणि कार्मिक प्रशिक्षणासाठी गती देईल असा मला विश्वास आहे.आपल्या दोनही देशातली मैत्री आणि रचनात्मक सहकार्य यांचे प्रतिक म्हणजे हा कारखाना ठरेल.
आपल्या सफलतेची मी कामना करतो, माझ्या शुभेच्छा.
B.Gokhale/N.Chitale/P.Kor
(Visitor Counter : 56
पंतप्रधान कार्यालय
पंतप्रधान नरेंद्र मोदी यांनी कोझिकोड येथे विमान अपघातामुळे झालेल्या जीवितहानीबद्दल केला शोक व्यक्त
नवी दिल्ली, 7 ऑगस्ट 2020
पंतप्रधान नरेंद्र मोदी यांनी कोझिकोड येथे विमान अपघातामुळे झालेल्या जीवितहानीबद्दल शोक व्यक्त केला आहे.
ट्वीटमध्ये पंतप्रधान म्हणाले, "कोझिकोड येथील विमान अपघातामुळे दुःखी झालो आहे. ज्यांनी आपले प्रियजन गमावले त्यांच्याबरोबर माझ्या संवेदना आहेत. जखमीं लवकरात लवकर बरे व्हावे. केरळचे मुख्यमंत्री @vijayanpinarayi जी सोबत परिस्थिती संदर्भात चर्चा झाली आहे. घटनास्थळी अधिकारी पीडितांना सर्व प्रकारची मदत पुरवित आहेत."D.Wankhede/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
अर्थ मंत्रालय
सीबीआयसी आणि सीबीडीटी मध्ये माहितीची देवाणघेवाण सुलभ करण्यासाठी सामंजस्य करार
नवी दिल्ली, 21 जून 2020
केंद्रीय प्रत्यक्ष कर मंडळ  आणि केंद्रीय अप्रत्यक्ष कर व सीमा शुल्क मंडळ  या दोन्ही संघटनांमध्ये माहितीची आदानप्रदान करण्यासाठी आज सामंजस्य करार झाला. सीबीडीटीचे अध्यक्ष प्रमोद चंद्र मोदी आणि सीबीआयसीचे अध्यक्ष एम. अजित कुमार यांनी दोन्ही संघटनांच्या वरिष्ठ अधिकाऱ्यांच्या उपस्थितीत सामंजस्य करारावर स्वाक्षऱ्या केल्या.
वर्ष 2015 मध्ये सीबीडीटी आणि पूर्वीच्या केंद्रीय उत्पादन शुल्क व सीमाशुल्क मंडळाच्या  दरम्यान झालेल्या सामंजस्य कराराच्या जागी आता आज झालेला करार असेल. 2015 मध्ये झालेल्या सामंजस्य करारानंतर, जीएसटी लागू करणे, जीएसटीएनचा समावेश करणे आणि केंद्रीय उत्पादन शुल्क व सीमाशुल्क मंडळाचे , केंद्रीय अप्रत्यक्ष कर व सीमा शुल्क मंडळ  असे नामकरण अशा महत्त्वपूर्ण घडामोडी झाल्या आहेत. अद्ययावत तंत्रज्ञानासह बदललेल्या परिस्थितीचा आज स्वाक्षरी केलेल्या सामंजस्य करारामध्ये समावेश केला गेला आहे.
या सामंजस्य करारामुळे, सीबीडीटी आणि सीबीआयसी दरम्यान डेटा आणि माहिती स्वयंचलित तसेच नियमित पद्धतीने सामायिक होणार आहे. नियमित माहितीच्या देवाण-घेवाण व्यतिरिक्त सीबीडीटी आणि सीबीआयसी विनंतीच्या तसेच जेव्हा हवे असेल तेव्हा या आधारावर आपापल्या डेटाबेसमध्ये उपलब्ध माहितीची एकमेकांसोबत देवाणघेवाण करतील जी इतर संघटनेसाठी उपयुक्त असू शकेल.
ज्या तारखेला हा करार झाला त्या तारखेपासून हा सामंजस्य करार अस्तित्त्वात आला आहे. सीबीडीटी आणि सीबीआयसी यांचा हा सूरु असलेला उपक्रम आहे. या दोन्ही संघटना आधीपासूनच विविध यंत्रणेद्वारे सहयोग करत आहेत. या उपक्रमासाठी डेटा एक्सचेंज स्टीयरिंग ग्रुप देखील स्थापन करण्यात आला आहे, जो डेटा एक्सचेंजच्या स्थितीचे पुनरावलोकन करण्यासाठी डेटा-एक्सचेंज स्टीयरिंग ग्रुपची वेळोवेळी बैठक घेईल आणि डेटा सामायिकरण यंत्रणेची सक्षमता सुधारण्यासाठी पुढील गोष्टींवर कार्य करेल.
या करारामुळे सीबीडीटी आणि सीबीआयसीमधील सहकार्याच्या नव्या युगाची सुरुवात झाली आहे.U.Ujgare/S.Tupe/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 323
युवा व्यवहार आणि क्रीडा मंत्रालय
पहिली युथ 20 इनसेप्शन मीटिंग 2023, अर्थात युवा उदय बैठक 2023 आसामच्या गुवाहाटी इथे 6 ते 8 फेब्रुवारी 2023 दरम्यान होणार
जी 20 अंतर्गत पहिल्या युवा उदय बैठक 2023 चं यजमानपद आसाम भूषवणार आहे. गुवाहाटी इथे उद्या 6 ते बुधवार 8 फेब्रुवारी या कालावधीत, ही बैठक होईल. आयआयटी-गुवाहाटी च्या विद्यापीठ प्रांगणात या बैठकीचं आयोजन केलं आहे. या संमेलनामुळे, विद्यार्थ्यांना जगभरातील लोकांसमोर आपापली मतं मांडण्याची तसच लोकांपर्यंत आपली मतं पोहोचवण्याची संधी मिळेल.
या संमेलनात,केंद्रीय युवा व्यवहार आणि क्रीडा मंत्री अनुराग सिंह ठाकूर Y20 प्रतिनिधींसोबत 'युवा संवाद' साधतील आणि त्यानंतर विविध संकल्पनांवर श्वेतपत्रिका जारी करतील . आसामचे मुख्यमंत्री हिमंता बिस्वा शर्मा, आसाममधील विद्यार्थी आणि शिक्षणतज्ज्ञांचे शोधनिबंध सादर करतील. या व्यतिरिक्त, आयआयटी गुवाहाटी च्या या संमेलनस्थळी तंत्रविषयक सत्रं आणि विविध चर्चासत्रं होतील.
जी 20 समूह देशांमधील 150 हून जास्त युवा प्रतिनिधी तीन दिवसांच्या या संमेलनातील विविध बैठकांमध्ये सहभागी होणार आहेत. 12 हजारांहून जास्त महाविद्यालयीन तसच विद्यापीठांमधील विद्यार्थी देखील या कार्यक्रमांमध्ये सहभागी होण्याची अपेक्षा आहे.
Y20 हा उपक्रम, युवावर्गाला समकालीन आणि विद्यमान विषयांवर आपली मतं मांडण्याची संधी द्यायच्या, तसेच समस्यांचा ऊहापोह करण्यासाठी व्यासपीठ उपलब्ध करून देण्याच्या उद्देशानं कार्य करतो. भारताच्या जी 20 अध्यक्षपदाच्या कार्यकाळात Y20 च्या कार्यक्रमांची पायाभरणी करण्याचं, सुरुवात करण्याचं काम, गुवाहाटी इथे 6 ते 8 फेब्रुवारी 2023 दरम्यान होणारं हे संमेलन करेल.
आरोग्य आणि कुटुंब कल्याण मंत्रालय
भारतात कोविड- 19 प्रतिबंधक लसीकरणाची व्याप्ती वाढून 33.28 कोटी मात्रांपर्यंत पोहोचली
गेल्या 24 तासात 45,951 नव्या कोरोना रुग्णांची नोंद, भारतातील सक्रिय रुग्णसंख्या  एकूण रुग्णसंख्येच्या केवळ 1.77%
सलग तीन दिवस 50,000 पेक्षा कमी नवीन दैनंदिन रुग्णसंख्येची नोंद
दैनंदिन पॉझिटिव्हिटी दर , सलग 23 दिवस 5% च्या खाली
भारतातील कोविड प्रतिबंधक लसीकरणाने काल एकूण 33 कोटी मात्रांचा टप्पा पार केला.सकाळी 7 वाजेपर्यंत प्राप्त तात्पुरत्या माहितीनुसार, 44,33,853 लसीकरण सत्रांच्या माध्यमातून, लसीच्या एकूण 33,28,54,527 मात्रा देण्यात आल्या आहेत. गेल्या 24 तासात लसीच्या 36,51,983 मात्रा देण्यात आल्या.
यांचा यात समावेश आहे :
कोविड-19 प्रतिबंधक लसीकरणाच्या सार्वत्रिकीकरणाच्या नव्या टप्प्याला 21 जून 2021 पासून सुरुवात झाली. देशभरात कोविड-19 प्रतिबंधक लसीकरणाची गती आणि व्याप्ती वाढविण्यासाठी केंद्र सरकार वचनबद्ध आहे.
भारतात गेल्या 24 तासात 45,951 नव्या कोरोना रुग्णांची नोंद झाली.
सलग तिसऱ्या दिवशी दैनंदिन नव्या कोरोना रुग्णांची संख्या 50,000 च्या खाली नोंदविण्यात आली. केंद्र आणि राज्ये / केंद्रशासित प्रदेशांच्या निरंतर आणि एकत्रित प्रयत्नांचा हा परिणाम आहे.
भारतात सक्रिय रुग्ण संख्येतही सातत्याने घट होताना दिसत आहे. देशात सक्रिय रुग्णसंख्या आज 5,37,064 आहे.
गेल्या 24 तासांत सक्रिय रुग्णसंख्येत 15,595 रुग्णांची निव्वळ घट झाली असून देशात नोंद झालेल्या एकूण कोरोना रुग्ण संख्येच्या तुलनेत हे प्रमाण आता केवळ 1.77% आहे.
बहुतांश लोक कोविड -19 संसर्गातून बरे होत आहेत. भारतात सलग 48 दिवस दैनंदिन नवीन कोरोना रुग्णांपेक्षा दैनंदिन बरे होणाऱ्यांची संख्या अधिक आहे. गेल्या 24 तासात 60,729 रुग्ण कोरोनातून बरे झाले आहेत.
गेल्या 24 तासात नोंदविण्यात आलेल्या दैनंदिन रुग्ण संख्येच्या तुलनेत 14,000 हून अधिक  रुग्ण कोरोनामुक्त झाले आहेत.
महामारीच्या सुरूवातीपासूनच संक्रमित लोकांपैकी, 2,94,27,330 जण यापूर्वीच कोविड--19 मधून बरे झाले आहेत.आणि गेल्या 24 तासात 60,729 रुग्ण कोरोनातून बरे झाले आहेत. रुग्ण बरे होण्याचे एकूण प्रमाण 96.92% असून हे प्रमाण सतत वाढीचा कल दर्शवत आहेत.
संपूर्ण देशभरात चाचणी क्षमतेत मोठ्या प्रमाणात वाढ झाली असून गेल्या 24 तासांत देशात एकूण 19,60,757 चाचण्या करण्यात आल्या. भारतात आतापर्यंत एकूण, 41.01कोटी  चाचण्या करण्यात आल्या आहेत.
देशभरात एकीकडे चाचण्या वाढविण्यात आल्या आहेत, तर दुसरीकडे साप्ताहिक रुग्णसंख्येत सतत घट दिसून येत आहे. साप्ताहिक पॉझिटिव्हिटी दर सध्या
2.69% आहे तर दैनंदिन पॉझिटिव्हिटी दर आज 2.34% असून गेले सलग 23 दिवस हा दर 5% पेक्षा कमी राहिला आहे.
पंतप्रधान कार्यालय
आपत्ती जोखीम कमी करण्यासाठी राष्ट्रीय व्यासपीठाच्या तिसऱ्या सत्राचे उद्घाटन पंतप्रधान 10 मार्च रोजी करणार
"बदलत्या हवामानात स्थानिक पातळीवर जुळवून घेण्याची क्षमता निर्माण करणे" विषयावर होणार चर्चा
नवी दिल्ली, 9 मार्च 2023
पंतप्रधान नरेंद्र मोदी 10 मार्च 2023 रोजी नवी दिल्ली येथे विज्ञान भवनात दुपारी 4:30 वाजता राष्ट्रीय आपत्ती जोखीम निवारण मंच  च्या तिसऱ्या सत्राचे उद्घाटन करतील. यातील तिसऱ्या सत्राची मुख्य संकल्पना "बदलत्या हवामानात स्थानिक पातळीवर जुळवून घेण्याची क्षमता निर्माण करणे" आहे.
कार्यक्रमादरम्यान, पंतप्रधानांच्या हस्ते सुभाषचंद्र बोस आपत्ती व्यवस्थापन पुरस्कार विजेत्यांना पुरस्कार वितरण करण्यात येणार आहे. 2023 च्या पुरस्कार विजेत्यांमध्ये ओडिशा राज्य आपत्ती व्यवस्थापन प्राधिकरण  आणि लुंगलेई अग्निशमन केंद्र, मिझोरम यांचा समावेश आहे. आपत्ती जोखीम कमी करण्याच्या क्षेत्रातील नाविन्यपूर्ण कल्पना आणि उपक्रम, विविध साधने आणि नवीन तंत्रज्ञान दर्शविणाऱ्या प्रदर्शनाचे उद्घाटनही पंतप्रधान करणार आहेत.
राष्ट्रीय आपत्ती जोखीम निवारण मंच हे आपत्ती जोखीम कमी करण्याच्या क्षेत्रात संवाद साधणे, अनुभव सांगणे, विचार, कल्पना, कृती-केंद्रीत संशोधन आणि संधी शोधण्यासाठी भारत सरकारने स्थापन केलेले एक बहु-भागधारक व्यासपीठ आहे.S.Bedekar/G.Deoda/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
पंतप्रधानांनी बापू आणि दांडी यात्रेत सहभागी झालेल्या सर्वांना वाहिली आदरांजली
पंतप्रधान नरेंद्र मोदी यांनी बापू आणि दांडी यात्रेत सहभागी झालेल्या सर्वांना आदरांजली वाहिली आहे.
एका ट्वीटच्या माध्यमातून पंतप्रधान म्हणाले की,
“बापू आणि दांडी यात्रेत सहभागी झालेल्या सर्वांना मी आदरांजली वाहतो. आपल्या देशाच्या इतिहासातली ही महत्वपूर्ण घटना आहे. अन्यायाच्या विविध प्रकारांना विरोध करण्याचा दृढ प्रयत्न म्हणून ही सदैव स्मरणात राहील.”